  Виталий Пронин Сьӧлта ёросын туэ 4 пол тылпу потаз ини, 1 мурт бырыны шедиз. Югдурез тупатон вылысь ёросысь тылпу кысӥсьёс нуналлы быдэ калык пӧлын валэктон уж нуо. Та сярысь вераз 38 номеро тылпу кысонъя частен кивалтӥсьлэн воштӥсез Илья Корепанов.2014-тӥ арын Сьӧлта ёросын 12 пол тылпу потаз, 2013-тӥ арен ӵошатыса, со 17 процентлы тросгес луэ, 2 мурт быриз, эшшо 2-ез вӧсь луыны шедиз. Тылпу потон мугъёсыз эскерыса потоно ке, 8 учырын янгыш луо электроезъёс, собере - пилиськем гуръёс.- Берло дыре адямиос узыргес улыны кутскизы, юрт пушказы электрочайник, мисьтаськон машина, микроволновка но мукет со выллем арбериос басьто, - вера Илья Корепанов. - Солы шумпотоно гинэ кадь, но тросаз хозяйствоосын электроезъёссы бадӟым кужымен приборъёслы чакламтэ, нош одӥг розеткае 3-4-зэ но ӝуато. Жаляса верано, ӟеч электроезъёслы коньдонзэс шыръяны выро выль юрт пуктӥсьёс но. 2014-тӥ арын та муген ёросысьтымы одӥгез выль юрт ӝуаз. 2014-тӥ арын Сьӧлта ёросын 12 пол тылпу потаз, 2013-тӥ арен ӵошатыса, со 17 процентлы тросгес луэ, 2 мурт быриз, эшшо 2-ез вӧсь луыны шедиз.Туэ ар куспын Сьӧлтаын 4 пол тылпу гомаз. Одӥгаз учырын кудӟем мурт тамакен умме усем. Тылпулы вӧлскыны сётӥллямтэ ке но, адямилэсь улонзэ утьыны быгатӥллямтэ. Мукетаз учырын янгыш вылэм тэшкам гур, куинетӥяз - тӥяськем холодильник.- Арлы быдэ нылпиослэн тылпоттонэн шудэмзы калыклы бадӟым кайгу вае, - шуэ Илья Корепанов. - Туэ но та муген черкогуртын бадӟым тылпу вал, 2 пинал сӧсырмиз. Анай-атайёсты алэм потэ: дышетӥсьёс но ми гинэ нылпиосты визьманы ум быгатэ, дорын но валэктон уж ортчытоно.Та вакытэ Сьӧлта ёросысь тылпу кысон частьын 21 адями тырше. Нуналлы быдэ 5 адями уже потэ. Черкогуртэ вуылон нуналамы дежурить кариз 4-тӥ караул: Иван Кунаев, Дмитрий Русских, Александр Пескишев но Альберт Медведев.- Ёросмы пичи ке но, куд-ог дыръя милемлы но пӧсь йӧтэ, - шуиз тылпу кысон удысын 25 ар ӵоже ужам Иван Кунаев. - Туннэ кадь ик тодам на черкогуртысь Шанхаймылэн ӝуамез, озьы ми шуиськомы центрмес, юртъёс отын ог-огзылы укыр матэ пуктылэмын. Огкутскемен 5 юрт гомаз, тылэз кысӥмы быдэс черкогуртэн, нош ог 5 ар талэсь азьло бадӟым тылпу потаз Мадьяр гуртын. 2 этажъем корка но юрт котырысь пуктӥськемъёс ӝуазы. Бадӟым тылпуос берло но уйвӧтэ пуксьыло.Калык ваньбурез утем сяна, тылпу кысћсьёс инкуазь узырлыкез но чаклано луо. Кылем ар понна Сьӧлта ёросын 3 пол сик ӝуаз. Кызьы вераз Илья Корепанов, талы но адямиос янгыш вал. Сик корасьёс, ужам бервылзэс утялтӥськомы кожаса, улвайёсыз суто но эскерисьёсты пуктыны вунэто.Тылпу кысӥсьёслэн нырысетӥ юрттӥсьёссы луо дружинникъёс. Туннэ нуналлы 9-аз ик муниципал кылдытэтъёсын тылпу кысонъя командаос вань. Нимысьтыз пусйизы Выль Мӧнья гуртысь тылпу кысӥсьёсты. 2013-тӥ арын соослэн командазы шаерысьтымы тужгес адӟем карымонэз луиз.Валентина Емельянова Туспуктӥз автор Теги: Сьлта тылпу ужпум югдур  